**Удължаване срока на проект**

***„Топъл обяд в Община Хитрино”* до 30.09.2025 г.**

На 18 ноември 2022 г. бе подписан договор BG05SFPR003-1.001-0053-С01-

„Топъл обяд в община Хитрино“ **по Програма за храни и основно материално подпомагане 2021–2027 г., съфинансирана от Европейски социален фонд плюс (ПХОМП ЕСФ+),** между Агенцията за социално подпомагане и Община Хитрино.

1.Срок на изпълнение на договора - 30.11.2022 г.

2.Общата стойност на проекта -  78 432.00 лв.

На 30 ноември 2022 г. се подписа анекс към договор BG05SFPR003-1.001-0053-С02

„Топъл обяд в община Хитрино“ **по Програма за храни и основно материално подпомагане 2021–2027 г., съфинансирана от Европейски социален фонд плюс (ПХОМП ЕСФ+),** между Агенцията за социално подпомагане и Община Хитрино.

Подписаният анекс урежда следните промени в договора:

1.Срок на изпълнение на договора – продължителността на предоставяната услуга се удължава до 30.09.2025 г.

2.Общата стойност на проекта става  1 377 120.00 лв.

Реализацията на този проект е част от целенасочената социална политика, която община Хитрино развива в подкрепа на хората, живеещи в материално лишение и в риск от социална изолация. Проектът е своеобразен отговор на реалната, належаща потребност от социална подкрепа и хуманно отношение към идентифицирани нуждаещи се лица. Основна цел на проекта - да бъде осигурен безплатен топъл обяд за нуждаещи се лица, които са изпаднали в неблагоприятно социално положение. Осигуряването на топъл обяд е насочено основно към лица и семейства, които са в невъзможност да задоволят основните си жизнени потребности и за тях е установена нужда от ежедневна допълнителна подкрепа или поради наличие на увреждане или здравословни ограничения са със затруднено или невъзможно самообслужване.

Топъл обяд се предоставя на 500 потребители от Община Хитрино, представители на основните целеви групи, съответстващи на операция BG05SFPR003-1.001-0053-С02 – „Топъл обяд”, всеки работен ден, за период до 30.09.2025 г., който се приготвя от „КЕЙ ЕНД ВИ” ООД, съгласно Договор ОП-7/24.11.2022г.

В периода на изпълнение на проекта ще се предоставят съпътстващи мерки на потребителите на социалната услуга, които се изразяват в провеждане на групово или индивидуално консултиране на потребителите, оказване на съответната подкрепа, чрез която подпомаганите ще се насочват към конкретни и комплексни мерки за социално включване.

**ЕКИП НА ПРОЕКТА**